Voajabo

Ny voajabo na voanketsihetsy na voazavo dia karazan-javamaniry mamony, teratany aty Afrika, ao amin' ny fianakaviana Cucurbitaceae. Citrullus lanatus ny anarany amin' ny siansa.  Atao hoe voajabo na voanketsihetsy na voazavo ihany koa ny voany. Volena maneran-tany ity zavamaniry ity, sady misy zana-karazana maherin' ny 1 000. Maniry isan-taona, misy tahony mandady, misy tsibolo fotsy sy lava, manana ravina betsaka izay ahitana ampahan-dravina 3 hatramin' ny 5 ity  zavamaniry ity, ary lehibe, misy nofony feno rano ny voany. Ambolena betsaka izy io mba hahazoana ny voany lehibe sy malama, misy nofony mena sy vihy mainty.thumb|Voam-boajabo|267x267pxNa dia misy rano mihoatra ny 90 % aza ny voazavo dia ahitana singa mahavelona maro hafa ihany koa, anisan' izany ny siramamy, ny likôpenina (fandoko mena) ary asidra aminina, izay mahatsara ny fahasalaman' ny fo sy ny lalandra, toy ny sitrolinina, ny arzininina ary ny glotatiônina.

 Jereo koa 

 Citrullus

 Voatango
 Kôkômbra
 Korzety
 Voatavo
 Taboara

Voajabo
Sokajy:Fambolena